
Kada je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** Muhammed, salallahu alejhi ve sellem, počeo primati objavu?


* 
* 
* 
* 
* 
* 
* 

 
Kada je Poslanik Muhammed s.a.v.s počeo primati objavu?

Kada je napunio četrdeset godina, a to je bilo 610. godine po Isau, alejhi-s-selam, Allah ga je odabrao za poslanstvo.  

Došao mu je melek Džibril dok je boravio u pećini Hira kod Mekke, a Allah mu je učinio dragim boravak i osamljivanje u toj pećini kako bi razmišljao.  

Melek Džibril mu je došao u pećinu Hira, i rekao mu: „Čitaj!“ A Muhammed, s.a.v.s., mu odgovori: „Ja ne znam čitati.“ Zatim ga je uzeo, jako ga stegnuo, a onda opet rekao: „Čitaj!“, a ***[Poslanik](https://pitajucene.com/search/poslanik/questions/ "Pretraži pitanja o poslanicima")*** mu odgovori da ne zna čitati. To je uradio tri puta, a zatim kazao: „Čitaj u ***[ime](https://pitajucene.com/search/ime/questions/ "Pretraži pitanja o imenima")*** Gospodara tvoga koji stvara, stvara čovjeka od zakvačka. Čitaj, plemenit je Gospodar tvoj, Koji poučava peru, Koji čovjeka poučava onome što ne zna.“ (El-Alek, 1-5.) 


Nakon toga se vratio kod Hatidže prestrašen, te ju je obavijestio šta mu se desilo, pa ga je ona umirila rekavši mu: „Allah te nikada neće osramotiti, jer ti održavaš rodbinske veze, istinu govoriš, ugošćuješ goste, udjeljuješ siromasima i uvijek si na pomoći onima u nevolji.” 


Zatim je prošao određeni period, a Objava mu nije silazila zbog mudrosti koju zna samo Allah, a zatim je došla Objava po drugi put i sa njom naredba kojom se naređuje pozivanje, dostavljanje i nošenje odgovornosti. Allah mu je objavio: „O ti pokriveni, ustani i opominji i Gospodara svoga veličaj i odjeću svoju očisti i kumira se kloni.“ (El-Muddessir, 1-5.) 


Tako mu je Allah ovim ajetima naredio da opominje svoj narod i da ih pozove u Allahovu vjeru. Nakon toga je Poslanik, s.a.v.s., pozivao i starog i mladića, i roba i slobodnog, i žene i muškarce, i bijelce i crnce, pa su mu se neki odazvali, ali većina je odbila poziv.


———–


Iz knjige “Muhammed – Allahov Poslanik”  

Naslov originala: ” محمد رسول الله ”  

Autor: ***[Abdu-l-Muhsin el-‘Abbad el-Bedr](https://pitajucene.com/search/Abdu-l-Muhsin+el-%E2%80%98Abbad+el-Bedr/answers/ "Pretraži odgovore od Abdu-l-Muhsin el-‘Abbad el-Bedr")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Muhammed-Allahov-Poslanik.pdf>


